સાથે. એમની ફિલ્મો જુએ, એમનાં રૂપ-સૌંદર્ય-હીરોગીરીથી ઘાયલ થાય, ઘરમાં-હૉસ્ટેલ્સની દીવાલો પર એમનાં પોસ્ટર્સ ચિપકાવે, પોતાની જાતને એમની સાથે જોડીને કલ્પનાની દુનિયામાં ફરે… એંસીના દાયકામાં જન્મીને સમજણા થયેલા લોકો માટે આ નામ હતું શ્રીદેવી. આમ તો સિનિયર લોકોને માન આપીને ‘તમે’ કહીને બોલાવવાનો રિવાજ છે, પણ શ્રીદેવી જેવી કરોડો લોકોની ‘રૂપ કી રાની’ માટે ‘તમે’ સંબોધન ડિસ્ટન્સ પેદા કરનારું છે. એના માટે તો લાડથી ‘તું’કારો જ નીકળે.